PIB Headquarters
কোভিড-১৯ সংক্রান্ত পিআইবি’র প্রতিবেদন
নতুন দিল্লি, ৩১ মে, ২০২১
ভারতে নতুন করে সংক্রমণ হয়েছে ১.৫২ লক্ষ, ক্রমহ্রাসমান প্রবনতা অব্যাহত
দৈনিক নতুন সংক্রমণ গত ৫০ দিনে সবথেকে কম
ভারতে নতুন সংক্রমণের হার ক্রমশ কমছে। গত ২৪ ঘণ্টায় ১,৫২,৭৩৮ জন নতুন করে সংক্রমিত হয়েছেন। পর পর ৪ দিন ২ লক্ষের কম নতুন করে সংক্রমিত হয়েছেন।
ভারতে সংক্রমিত চিকিৎসাধীনের সংখ্যা ক্রমশ কমছে। গত ২৪ ঘণ্টায় চিকিৎসাধীন সংক্রমিতের সংখ্যা ৮৮,৪১৬ জন কমে হয়েছে ২০,২৬,০৯২। দেশে মোট সংক্রমিতের ৭.২২ শতাংশ এই মুহুর্তে চিকিৎসাধীন।
পর পর ১৮ দিন ভারতে নতুন সংক্রমিতের থেকে আরোগ্য লাভের সংখ্যা বেশি। গত ২৪ ঘণ্টায় ২,৩৮,০২২ জন কোভিড মুক্ত হয়েছেন। এই মহামারীর শুরুর সময় থেকে এ পর্যন্ত ২,৫৬,৯২,৩৪২ জন সুস্থ হয়ে উঠেছেন। দেশে জাতীয় কোভিড মুক্তির হার ৯১.৬ শতাংশ।
গত ২৪ ঘণ্টায় ১৬,৮৩,১৩৫ টি নমুনা পরীক্ষা করা হয়েছে। দেশে এ পর্যন্ত ৩৩.৪৮ কোটি নমুনা পরীক্ষা হয়েছে। এই মুহুর্তে সাপ্তাহিক সংক্রমণের হার ৯.০৪ শতাংশ। অন্যদিকে জাতীয় সংক্রমণের হার ৯.০৭ শতাংশ।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723043
রাজ্য ও কেন্দ্রশাসিত অঞ্চলগুলিকে ২৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ১.৭৫ কোটির বেশি টিকার ডোজ রয়েছে
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে। রাজ্য ও কেন্দ্রশাসিত অঞ্চলগুলি চাইলে নিজেরাও কোভিড টিকা সংগ্রহ করতে পারে।
দ্রুততার সঙ্গে কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723045
রাজ্য ও কেন্দ্রশাসিত অঞ্চল এবং কেন্দ্রীয় সংস্থাগুলির জন্য অতিরিক্ত আরও ৩০১০০ ভায়েলস এমফোটেরিসিন-বি বরাদ্দ করা হয়েছে- শ্রী ডি ভি সদানন্দ গৌড়া
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া আজ রাজ্য ও কেন্দ্রশাসিত অঞ্চল এবং কেন্দ্রীয় সংস্থা গুলির জন্য ছত্রাক বিনষ্টকারী ওষুধ এমফোটেরিসিন- বি'র অতিরিক্ত আরও ৩০ হাজার ১০০ টি ভায়েলস বরাদ্দের কথা ঘোষণা করেছেন।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723086
কর্মচারী ভবিষ্যনিধি সংস্থা তাদের সদস্যদের জন্য দ্বিতীয় কোভিড-১৯ অগ্রিম দেওয়ার অনুমোদন দিয়েছে
কোভিড জনিত অতিমারির দ্বিতীয় ঢেউয়ে গ্রাহকদের সুবিধা দিতে কর্মচারী ভবিষ্যনিধি সংস্থা, ইপিএফও আজ তাদের সদস্যদের জন্য অফেরৎযোগ্য অগ্রিম গ্রহণের অনুমতি দিয়েছে।
সরকার জানিয়েছে যে, এই অতিমারির সময় সদস্যের আর্থিক প্রয়োজন মেটাতে অগ্রিম নেওয়ার বিষয়টি ২০২০-র মার্চ মাসে প্রধানমন্ত্রী গরিব কল্যাণ যোজনায় অন্তর্ভুক্ত করা হয়েছিল। এজন্য শ্রম ও কর্মসংস্থান মন্ত্রকের একটি সংশোধনী কর্মচারীদের প্রভিডেন্ট ফান্ডস স্কিম-১৯৫২, করা হয়।
শ্রম ও কর্মসংস্থান মন্ত্রকের পক্ষ থেকে বলা হয়েছে যে, অতিমারি চলাকালীন কর্মচারী ভবিষ্যৎ নিধি সংস্থার অধীনে থাকা সদস্যদের জন্য এই অগ্রিম অর্থ বিশেষভাবে সহায়ক হবে।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723083
উনচাহারের এনটিপিসি উওর প্রদেশের রায়বেরেলির জেলা প্রশাসনের হাতে অক্সিজেন প্ল্যান্ট তুলে দিয়েছে
বিদ্যুৎ মন্ত্রকের আওতাধীন কেন্দ্রীয় রাষ্ট্রায়ত্ত সংস্থা মহারাষ্ট্রের এনটিপিসি কোভিড ১৯ মোকাবিলায় এগিয়ে এসেছে । সংস্থার উনচাহার কেন্দ্র উত্তরপ্রদেশের রায়বেরেলির জেলা প্রশাসনের হাতে অক্সিজেন প্ল্যান্ট তুলে দিয়েছে ।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723114
কয়লাখনি প্রকল্পগুলিতে কোভিড ১৯-এর বিরুদ্ধে লড়াইয়ে স্বাস্থ্য পরিকাঠামোকে শক্তিশালী করতে স্থানীয় প্রশাসনকে সহায়তা করেছে এনটিপিসি
বিদ্যুৎ মন্ত্রকের আওতাধীন কেন্দ্রীয় রাষ্ট্রায়ত্ত সংস্থা মাহারাষ্ট্রের এনটিপিসি হাজারিবাগে অবস্থিত কয়লাখনি প্রকল্পে কোভিড ১৯ মোকাবিলায় স্বাস্থ্য পরিকাঠামো ক্ষেত্রে সহায়তাদান করেছে । সংস্থার কর্পোরেট সামাজিক প্রকল্প থেকে ৩০০ শয্যার অক্সিজেন সহায়তাকারী ব্যবস্থাপনা সহ নানান সামগ্রী দান করে কোভিড কেয়ার হাসপাতাল গঠন করেছে ।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1723113
পিআইবি-র আঞ্চলিক কার্যালয় থেকে প্রাপ্ত তথ্য –
কেরালা – এপর্যন্ত ৯৩,৩৭,৯৫১ জনকে কোভিড টিকা দেওয়া হয়েছে । নতুন করে ১৯,৮৯৪ জন করোনা আক্রান্ত হয়েছেন । মৃতের সংখ্যা বেড়ে হয়েছে ৮,৬৪১ ।
তামিলনাড়ু – রবিবার ২৮,৬৬৪ জন নতুন করে করোনা আক্রান্ত হয়েছেন । মৃত্যু হয়েছে আরও ৪৯৩ জনের । রাজ্যে মোট ৮৮,৯১,৫৪৯ জনকে টিকা দেওয়া হয়েছে ।
কর্নাটক – রাজ্য সরকারের স্বাস্থ্য বুলেটিন অনুযায়ী নতুন করে ২০,৩৭৮ জন করোনা আক্রান্ত হয়েছেন । মৃত্যু হয়েছে আরও ৩৮২ জনের । এপর্যন্ত রাজ্যে ১.৩২ কোটি মানুষকে টিকা দেওয়া হয়েছে ।
অন্ধ্রপ্রদেশ - নতুন করে ১৩,৪০০ জন কোভিড ১৯ আক্রান্ত হয়েছেন । মৃত্যু হয়েছে ৯৪ জনের । মোট ৯৭,৬৬,৭৭৮ জনকে টিকা দেওয়া হয়েছে । রাজ্যে করোনা কার্ফু ১০-ই জুন পর্যন্ত বলবৎ রাখা হয়েছে ।
তেলেঙ্গানা – ১,৮০১ জন নতুন করে করোনা আক্রান্ত হয়েছেন একদিনে । মৃত্যু হয়েছে আরও ১৬ জনের । রাজ্যে আরোগ্যলাভের হার ৯৩.৩৪ শতাংশ।
অসম – ২৪ ঘন্টায় আরও ৫৫ জন কোভিড রোগীর মৃত্যু হয়েছে । আক্রান্ত হয়েছেন আরও ৩,২৪৫ জন । সংক্রমণের হার ৪.৫৩ শতাংশ ।
মণিপুর – ১,০৩২ জন একদিনে আক্রান্ত হয়েছেন । এখানে সংক্রমণের হার ১৬ শতাংশ । মোট ৩,৮২,৩৫২ জনকে কোভিড টিকার ডোজ দেওয়া হয়েছে ।
মেঘালয় – রবিবার ৯৭৪ জন করোনা থেকে সুস্থ হয়ে উঠেছেন । এখানে সংক্রমণের হার ৪ শতাংশ । কোউইন-এ নাম নথিভুক্তকারী ১৮ বছরের ঊর্ধ্ব ব্যক্তিদের আগামী সপ্তাহ থেকে টিকা দেওয়ার প্রক্রিয়া শুরু হবে ।
সিকিম – ২৪ ঘন্টায় আরও ৩ জনের মৃত্যু হয়েছে । আক্রান্ত হয়েছে ২৪৬ জন । সুস্থ হয়েছেন ১৩০ জন ।
ত্রিপুরা – নতুন করে ৮৫৪ জন আক্রান্ত হয়েছেন । মৃত্যু হয়েছে আরও ৬ জনের । ২৪ ঘন্টায় সুস্থ হয়েছে ৮৭৩ জন ।
নাগাল্যান্ড – রবিবার ১৯২ জন নতুন করে করোনা আক্রান্ত হয়েছেন । মৃত্যু হয়েছে আরও ১৩ জনের ।
মহারাষ্ট্র – মুম্বাই, নবি মুম্বাই, পুণে, নাসিক, ঔরঙ্গাবাদ, নাগপুর সহ বিভিন্ন স্থানে ১৫ জুন পর্যন্ত লকডাউন বাড়ানোর সিদ্ধান্ত নিয়েছে মহারাষ্ট্র সরকার । রবিবার ১৮,৬০০ জন নতুন করে আক্রান্ত হয়েছেন । মৃত্যু হয়েছে আরও ৪০২ জনের ।
গুজরাট – রবিবার ১,৮৭১ জন নতুন করে কোভিড ১৯-এ আক্রান্ত হয়েছেন । এপর্যন্ত ১,৮৩,০৭০ জনকে কোভিড টিকার ডোজ দেওয়া হয়েছে ।
রাজস্থান – রবিবার ২,২৯৮ জন নতুন করে আক্রান্ত হয়েছেন । মৃত্যু হয়েছে আরও ৬৬ জনের ।
মধ্যপ্রদেশ – রাজ্যে আগামীকাল থেকে আনলক প্রক্রিয়া শুরু হচ্ছে । সংক্রমণের ৩ শতাংশের নীচে নামতেই এই সিদ্ধান্ত নিয়েছে রাজ্য সরকার ।
ছত্তিশগড় – কোভিড ১৯ আক্রান্ত মৃত সংবাদ কর্মীর পরিবারবর্গকে ৫ লক্ষ টাকা করে আর্থিক সাহায্যের কথা ঘোষণা করেছে রাজ্য সরকার ।
গোয়া – রবিবার ৬৪৫ জন নতুন করে করোনা আক্রান্ত হয়েছেন । মৃত্যু হয়েছে আরও ২৮ জনের ।
পাঞ্জাব – ৯,০২,০৭০ জনকে কোভিড টিকার প্রথম ডোজ এবং ২,৫২,২৬৭ জনকে টিকার দ্বিতীয় ডোজ দেওয়া হয়েছে । ১৮-৪৪ বছর বয়সী ৪,৫৩,৯৮৭ জনকে কোভিড টিকার প্রথম ডোজ দেওয়া হয়েছে ।
হরিয়ানা – মোট সক্রিয় রোগীর সংখ্যা ২১,০৮৭ । এপর্যন্ত ৫৬,৬০,৭৭৭ জনকে টিকা দেওয়া হয়েছে ।
চন্ডীগড় – মোট সক্রিয় রোগীর সংখ্যা ২,১৩৪ । মোট মৃত্যু হয়েছে ৭৪৫ জনের ।
হিমাচলপ্রদেশ – মোট সক্রিয় রোগীর সংখ্যা ১৪,৯৪০। এপর্যন্ত মোট মৃত্যু হয়েছে ৩,১১১ জনের ।
CG/SS/RAB
(Visitor Counter : 131